(Návrh)

**Vyhláška**

**Ministerstva spravodlivosti Slovenskej republiky**

z ... 2021,

**ktorou sa ustanovuje odmena prísediaceho disciplinárneho senátu**

Ministerstvo spravodlivosti Slovenskej republiky podľa § 10 ods. 8 zákona č. .../2021 Z. z. o disciplinárnom poriadku Najvyššieho správneho súdu Slovenskej republiky a o zmene a doplnení niektorých zákonov (disciplinárny súdny poriadok) ustanovuje:

§ 1

(1) Prísediacemu disciplinárneho senátu patrí mesačná odmena za výkon funkcie prísediaceho disciplinárneho senátu v sume 100 eur.

(2) Odmena podľa odseku 1 patrí prísediacemu disciplinárneho senátu, ak disciplinárnemu senátu, do ktorého bol vybraný, bola pridelená aspoň jeden disciplinárny návrh.

(3) Odmenu podľa odseku 1 vypláca Kancelária Najvyššieho správneho súdu Slovenskej republiky a je splatná pozadu za mesačné obdobie, najneskôr do 15. dňa nasledujúceho kalendárneho mesiaca.

§ 2

Táto vyhláška nadobúda účinnosť 1. decembra 2021.